Onneton (Krohn)
Päivän paisteell’ astuissani
 Varjo vieress’ astuvi,
 Ei se musta, pimeäinen
 Luovu koskaan luotani.

 Josko poies paennenkin
 Iloisien joukkohon,
 Suru aina sydäntäni
 Puree, kalvaa ponneton.

 Tulis yö ja auringoisen
 Tulet tuimat sammuttais,
 Varjo synkkä vierestäni
 Silloin ehkä katoais.

 Tulis Tuoni toivottuni,
 Veisi rauhan majoihin,
 Nukkuessan’ nurmen alla
 Nukkuis musta murhekin.

Suonio (J. Krohn).

Lähde: Turun Lehti 20.11.1888.

Julius Krohn
Runot
Turun Lehti
1888